b'\n_START_ARTICLE_\nFenrir\n_START_PARAGRAPH_\nFenrir (my\xc3\xb6s Fenris) oli skandinaavisessa mytologiassa valtaisa susi, joka aiheutti paljon suruja ja tuhoa jumalten keskuudessa. Fenrir esiintyy useissa eri norjalaisissa ja islantilaisissa runoissa 900- ja 1000-luvuilta._NEWLINE_Fenrir oli yksi Lokin ja Angrbo\xc3\xb0an kolmesta hirvi\xc3\xb6m\xc3\xa4isest\xc3\xa4 lapsesta. Jumalat pelk\xc3\xa4siv\xc3\xa4t lapsia, koska ennustusten mukaan ne tulisivat tekem\xc3\xa4\xc3\xa4n suurta vahinkoa. Odin haetutti lapset Asg\xc3\xa5rdiin. Odin karkotti kaksi muuta lasta, mutta Fenririn jumalat p\xc3\xa4\xc3\xa4ttiv\xc3\xa4t vangita ja kasvattaa Asg\xc3\xa5rdissa. Jumalista vain Tyr uskalsi l\xc3\xa4hesty\xc3\xa4 Fenriri\xc3\xa4, mutta lopulta se kasvoi niin suureksi, ett\xc3\xa4 jumalat halusivat kahlita sen. Fenrir rikkoi kaksi ensimm\xc3\xa4ist\xc3\xa4 rautakahletta. K\xc3\xa4\xc3\xa4pi\xc3\xb6t valmistivat silkinkevyet ja -ohuet kahleet, joilla se aiottiin sitoa. Fenrir lupasi suostua kokeilemaan kahletta, mutta vain, jos Tyr pit\xc3\xa4isi k\xc3\xa4tt\xc3\xa4\xc3\xa4n Fenririn suussa. Kun Fenrir sidottiin Glepnir-kahleella, se puraisi Tyrin k\xc3\xa4den irti. Jumalat tiesiv\xc3\xa4t Fenririn olevan mukana jumalten tuhossa, mutta he eiv\xc3\xa4t halunneet muuttaa kohtaloa._NEWLINE_Ragnar\xc3\xb6kin tapahtumien edetess\xc3\xa4 Fenrir p\xc3\xa4\xc3\xa4see vapaiksi kahleistaan suuressa maanj\xc3\xa4ristyksess\xc3\xa4 ja on mukana Lokin hirvi\xc3\xb6m\xc3\xa4isess\xc3\xa4 armeijassa tuhoamassa maailmaa. Lopulta Fenrir tappaa itse Odinin, jumalten johtajan. Tarinan toisen version mukaan Fenrir nielee Odinin ja Odinin poika Vidar kostaa is\xc3\xa4ns\xc3\xa4 kuoleman tappamalla Fenririn eri tarinan versioiden mukaan joko puukottamalla t\xc3\xa4t\xc3\xa4 syd\xc3\xa4meen, tai v\xc3\xa4\xc3\xa4nt\xc3\xa4m\xc3\xa4ll\xc3\xa4 sen leuat sijoiltaan.\n_START_SECTION_\nSmite\n_START_PARAGRAPH_\nFenrir on pelattava hahmo Hi-Rez Studiosin peliss\xc3\xa4 Smite. Peliin on sis\xc3\xa4llytetty lyhyt loreteksti Fenririn tarinasta. T\xc3\xa4ss\xc3\xa4 versiossa norjalaiset jumalat haastoivat Fenririn n\xc3\xa4ytt\xc3\xa4m\xc3\xa4\xc3\xa4n vahvuutensa rikkomalla kahleet, jotka oli sidottu h\xc3\xa4nen ymp\xc3\xa4rilleen. Osoittaakseen ett\xc3\xa4 jumalat eiv\xc3\xa4t yrit\xc3\xa4 huijata Fenriri\xc3\xa4, vaati Fenrir yhden jumalan pit\xc3\xa4v\xc3\xa4n k\xc3\xa4tt\xc3\xa4\xc3\xa4n Fenririn suussa. Mik\xc3\xa4li kahleet olisivat maagisesti vahvistetut, purisi Fenrir k\xc3\xa4den poikki. Tyr suostui asettamaan k\xc3\xa4tens\xc3\xa4 pantiksi ja kahleiden paljastuttua taialla vahvennetuiksi puri Fenrir k\xc3\xa4den poikki._NEWLINE_Fenrir on peliss\xc3\xa4 luokiteltu assasiiniksi eli sen tuottama vahinko on pelin luokitelman mukaan fyysist\xc3\xa4. Toinen vahinkotapa olisi maagista. Assasiineille tavanomaisesti Fenrir kykenee tekem\xc3\xa4\xc3\xa4n vihollisillensa vahinkoa vai menem\xc3\xa4ll\xc3\xa4 vihollisen viereen. Fenririn liikkeet perushy\xc3\xb6kk\xc3\xa4yksen lis\xc3\xa4ksi ovat Unchained, joka on hyppy, Seething Howl, joka hetkellisesi lis\xc3\xa4\xc3\xa4 Fenririn tekem\xc3\xa4n vahingon m\xc3\xa4\xc3\xa4r\xc3\xa4\xc3\xa4 ja antaa Fenririn ker\xc3\xa4t\xc3\xa4 takaisin el\xc3\xa4m\xc3\xa4pisteit\xc3\xa4\xc3\xa4n tekem\xc3\xa4ll\xc3\xa4 vahinkoa, Brutalize, joka on paljon vahinkoa tekev\xc3\xa4 lyhyt hyppy, sek\xc3\xa4 Raganrok, jossa Fenrir kasvaa hetkellisesti ja nappaa vastustajan hampaisiinsa kuljettaen h\xc3\xa4nt\xc3\xa4 mukanaan. Fenririn passiivinen kyky, Unbound runes, antaa lis\xc3\xa4voimaa Fenririn seuraavalle k\xc3\xa4ytett\xc3\xa4v\xc3\xa4lle kyvylle, mik\xc3\xa4li Fenrir on osunut 5 perushy\xc3\xb6kk\xc3\xa4yst\xc3\xa4 tai tappanut vastustajan pelaajan. Unbound runes antaessa kyvylle lis\xc3\xa4voimaa nollautuu sen status takaisin.'